Elizabeth Amoah Tetteh

Elizabeth Amoah-Tetteh (wɔwoo no 25 Ɔbɛnem 1945) yɛ nhomasua ho nimdefo  ne Ghana amanyɔni. Na ɔyɛ mmrahyɛbaguani ma Twifu-Atti Morkwaa mantam no wɔ mmrahyɛbagua a ɛtɔ so 5 a ɛwɔ Ghana Republic a ɛtɔ so nnan no mu.

 Mfitiase asetra ne nhomasua 
Wɔwoo Amoah-Tetteh wɔ 25 Ɔbɛnem 1945. Ɔfiri Twifo-Abodom a ɛwɔ Central Region wɔ Ghana. Wɔ 1974 mu no onyaa Diploma wɔ Apɔw-mu-teɛteɛ mu wɔ Specialist Training College a ɛwɔ Winneba no mu .

 Adwuma 
Amoah-Tetteh yɛɛ adwuma sɛ ɔkwankyerɛfoɔ boafoɔ ma Data Collection wɔ Teacher Education Division a ɛwɔ Ghana Education Service wɔ Accra.  Na ɔyɛ mmrahyɛbaguani ma Twifo-Atti Morkwaa mantam no na ɔsan nso yɛ Nhomasua Minista Abadiakyiri a ɔhwɛ Pre-tertiary Education so   wɔ bere a Nea Ɔkorɔn no Ghana Ɔmanpanyin Kan John Dramani Mahama nniso no mu.

 Amanyɔsɛm 
Elizabeth Amoah-Tetteh dii kan gyinaa Twifo-Atti Morkwaa mantam ananmu sɛ mmrahyɛbadwani wɔ mmrahyɛbagua a Ɛto so Anum a ɛwɔ Ghana Republic a Ɛto so Anan no mu bere a odii nkonim wɔ National Democratic Congress tekiti so wɔ afe 2008 Ghana amansan abatow no mu akyi    Ɔnyaa abatoɔ dodoɔ a ɛyɛ 14,724 wɔ abatoɔ 28,632 a ɛfata a wɔtoeɛ a ɛgyina hɔ ma 51.4% sene n’akannifoɔ afoforɔ, Abraham Dwuma Odoom a ɔfiri New Patriotic Party a ɔtwee abatoɔ 13,086 a ɛgyina hɔ ma 42.90% ne Rose Buah-Bassuah a ɔfiri Conventions People’s Party a nso nyaa abatoɔ 1,577 a egyina hɔ ma 5.2%.

 Ankorankoro asetra 
Amoa-Tetteh aware a ɔwɔ mma baason. Ɔyɛ Kristoni.

 Nsɛm a wɔde gyinaa so 

Nkyekyεmu:Ghana mmrahyɛbadwafoɔ 2005–2009
Nkyekyεmu:Ghana mmrahyɛbadwafoɔ 2009–2013